CELEX: 62008TN0559
Language: da
Date: 2008-12-17 00:00:00
Title: Sag T-559/08: Sag anlagt den 17. december 2008 — STIM d'Orbigny mod Kommissionen

21.2.2009   
            
            
               DA
            
            
               Den Europæiske Unions Tidende
            
            
               C 44/61
            
         Sag anlagt den 17. december 2008 — STIM d'Orbigny mod Kommissionen
   (Sag T-559/08)
   (2009/C 44/105)
   Processprog: fransk
   Parter
   
      Sagsøger: Société de travaux industriels et maritimes d'Orbigny (STIM d'Orbigny SA) (Paris, Frankrig) (ved avocat F. Froment-Meurice)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af den anfægtede beslutning truffet af Kommissionen.
            
         
               —
            
            
               Artikel 1 i den anfægtede beslutning, som fastslår, 1) at den af den franske stat udbetalte kompensation til SNCM på 53,48 mio. EUR som statsstøtte er ulovlig, men forenelig, 2) at den negative købspris for SNCM på 158 mio. EUR ikke udgør en statsstøtte, samt 3) at omstruktureringsstøtten på 15,81 mio. EUR er en ulovlig, men forenelig statsstøtte, annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger og udgifter, som den anfægtede beslutning har medført.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af Kommissionens beslutning K(2008) 3182 endelig udg. af 8. juli 2008, hvori Kommissionen havde fastslået følgende:
   
               —
            
            
               den af Den Franske Republik udbetalte kompensation til Société Nationale Maritime Corse-Méditerranée (herefter »SNCM«) på 53,48 mio. EUR for forpligtelser til offentlig tjeneste udgør en ulovlig statsstøtte, men er forenelig med fællesmarkedet
            
         
               —
            
            
               den negative købspris for SNCM på 158 mio. EUR, Compagnie Générale Maritime et Financières (herefter »CGMF«) vedtagelse af sociale foranstaltninger over for de ansatte for 38,5 mio. EUR og CGMF's fælles og samtidige indskud af ny kapital til SNCM på 8,75 mio. EUR, udgør ikke statsstøtte
            
         
               —
            
            
               den omstruktureringsstøtte på 15,81 mio. EUR, som Den Franske Republik har gennemført til fordel for SNCM, udgør en ulovlig statsstøtte, men er forenelig med fællesmarkedet.
            
         Sagsøgeren har gjort tre anbringender gældende til støtte for sit søgsmål om:
   
               —
            
            
               En mangelfuld begrundelse, for så vidt som Kommissionen:
               
                           —
                        
                        
                           ikke har defineret det relevante marked eller vurderet eller præciseret de konkurrerende virksomheders stilling
                        
                     
                           —
                        
                        
                           ikke har besvaret nogle af argumenterne fra Compagnie Méridionale de Navigation, som opererer på det pågældende marked
                        
                     
                           —
                        
                        
                           ikke har fastslået, at kapitalindskuddet på over 15,81 mio. EUR, som blev erklæret foreneligt med fællesmarkedet, var uforeneligt med fællesmarkedet.
                        
                     
         
               —
            
            
               Åbenbart urigtigt skøn vedrørende:
               
                           —
                        
                        
                           anvendelsen af artikel 86, stk. 2, EF, på kapitalindskuddet på 53,48 mio. EUR som kompensation for offentlig tjeneste, for så vidt som dette beløb angiveligt to gange kompenserede for de samme forpligtelser til offentlig tjeneste, hvilket gav anledning til en overkompensation og blev anvendt til at kompensere for en utilstrækkelig kontrol og SNCM's manglende evne til reelt at forbedre sin produktivitet
                        
                     
                           —
                        
                        
                           den negative købspris for SNCM på 158 mio. EUR, som ikke kan være fritaget for elementer af statsstøtte: Kommissionen har foretaget en urigtig vurdering af den adfærd, der udvises af en privat investor i en markedsøkonomi og begået en fejl ved at antage, at risikoen for en sag om dækning af gæld mod staten i tilfælde af en eventuel insolvens, gør det muligt at anse salget af SNCM til en negativ pris som løsningen med de laveste omkostninger
                        
                     
                           —
                        
                        
                           CGMF's kapitalindskud på 8,75 mio. EUR, idet Kommissionen ikke tog hensyn til alle de økonomiske, finansielle og retlige omstændigheder, og ikke havde bevist, at CGMF's indskud ikke udgjorde statsstøtte
                        
                     
                           —
                        
                        
                           CGMF's indskud på kontokuranter af 38,5 mio. EUR som sociale foranstaltninger over for de ansatte, hvilket placerer SNCM i en gunstigere situation end den, som ville have fulgt af markedet
                        
                     
                           —
                        
                        
                           statsstøtten på 22,52 mio. EUR, idet ingen af begrundelserne gør det muligt at konkludere, at denne støtte er forenelig med Fællesskabets rammebestemmelser, som var blevet efterprøvet i det foreliggende tilfælde.
                        
                     
         
               —
            
            
               En tilsidesættelse af proportionalitetsprincippet og princippet om støtteforanstaltningernes ensartethed, for så vidt som modtageren af støtten, SNCM, ikke i væsentligt omfang har bidraget til restruktureringen af sine egne ressourcer, eller gennem en finansiering udefra, som er opnået på markedsvilkår, og de foranstaltninger, som blev truffet i 2006, udgør Den Franske Republiks misbrug af støtte til en virksomhed.